FI Euroopan unionin virallinen lehti C 163/3

Ilmoitus yhteisöille, jotka mainitaan neuvoston päätöksen 2010/413/YUTP, sellaisena kuin se on muutettuna päätöksellä 2013/270/YUTP, liitteessä I ja neuvoston asetuksen (EU) N:o 267/2012, sellaisena kuin se on pantu täytäntöön asetuksella (EU) N:o 522/2013, liitteessä VIII ja joihin kohdistetaan Irania koskevia rajoittavia toimenpiteitä

2013/C 163/03

EUROOPAN UNIONIN NEUVOSTO

Seuraava ilmoitus annetaan tiedoksi yhteisöille, jotka mainitaan neuvoston päätöksen 2010/413/YUTP, sellaisena kuin se on muutettuna päätöksellä 2013/270/YUTP (1), liitteessä I ja neuvoston asetuksen (EU) N:o 267/2012, sellaisena kuin se on pantu täytäntöön asetuksella (EU) N:o 522/2013 (2), liitteessä VIII ja joihin kohdistetaan Irania koskevia rajoittavia toimenpiteitä.

Yhdistyneiden kansakuntien turvallisuusneuvosto päätti 20 päivänä joulukuuta 2012 YK:n turvallisuusneuvoston päätöslauselman 1737 (2006) nojalla, että edellä mainituissa liitteissä luetellut yhteisöt olisi sisällytettävä luetteloon henkilöistä ja yhteisöistä, joihin kohdistetaan YK:n turvallisuusneuvoston päätöslauselmissa 1737 (2006), 1747 (2007), 1803 (2008) ja 1929 (2010) määrättyjä toimenpiteitä.

Asianomaiset yhteisöt voivat milloin tahansa esittää YK:n turvallisuusneuvoston päätöslauselman 1737 (2006) 18 kohdan nojalla perustetulle YK:n pakotekomitealle pyynnön, että päätöstä sisällyttää ne edellä mainittuun YK:n luetteloon harkittaisiin uudelleen. Pyynnön tueksi on liitettävä asianmukaiset asiakirjat, ja se on lähetettävä seuraavaan osoitteeseen:

United Nations — Focal point for delisting Security Council Subsidiary Organs Branch Room TB-08045D United Nations New York, NY 10017 UNITED STATES OF AMERICA P. +1 9173679448 F. +1 2129631300 / 3778 Sähköposti: delisting@un.org

Lisätietoja: http://www.un.org/sc/committees/1737/

YK:n päätöksen lisäksi Euroopan unionin neuvosto on päättänyt, että YK:n nimeämät yhteisöt olisi sisällytettävä päätöksen 2010/413/YUTP, sellaisena kuin se on muutettuna päätöksellä 2013/270/YUTP, liitteessä I ja asetuksen (EU) N:o 267/2012, sellaisena kuin se on pantu täytäntöön asetuksella (EU) N:o 522/2013, liitteessä VIII oleviin luetteloihin ydinalaan tai ballistisiin ohjuksiin liittyvään toimintaan osallistuvista henkilöistä ja yhteisöistä. Asianomaisten yhteisöjen luetteloon merkitsemisen perusteet esitetään näiden liitteiden asianomaisissa kohdissa.

Asianomaisia yhteisöjä pyydetään kiinnittämään huomiota siihen, että ne voivat hakea asetuksen (EU) N:o 267/2012 liitteessä X mainituilla verkkosivustoilla ilmoitetuilta asianomaisten jäsenvaltioiden toimivaltaisilta viranomaisilta lupaa käyttää jäädytettyjä varoja perustarpeita tai tiettyjen maksujen suorittamista varten (vrt. asetuksen 26 artikla).

Asianomaisia yhteisöjä pyydetään myös kiinnittämään huomiota siihen, että ne voivat esittää neuvostolle pyynnön, että neuvosto harkitsisi uudelleen päätöstään sisällyttää ne edellä mainittuihin luetteloihin. Pyynnön tueksi on liitettävä asianmukaiset asiakirjat, ja se on lähetettävä seuraavaan osoitteeseen:

Council of the European Union General Secretariat DG C — Unit 1C (Horizontal Issues) Rue de la Loi/Wetstraat 175 1048 Bruxelles/Brussel BELGIQUE/BELGIË

Lopuksi asianomaisia yhteisöjä pyydetään kiinnittämään huomiota siihen, että neuvoston päätökseen voi hakea muutosta unionin yleiseltä tuomioistuimelta Euroopan unionin toiminnasta tehdyn sopimuksen 275 artiklan toisessa kohdassa ja 263 artiklan neljännessä ja kuudennessa kohdassa määrättyjen edellytysten mukaisesti.

(1) EUVL L 156, 8.6.2013, s. 10.

(2) EUVL L 156, 8.6.2013, s. 3.